Bez e voe, tro-ha-tro, kelenner e kloerdi bihan Santez-Anna-Wened hag aluzener e Pleuwigner hag e lise Pondi. E miz Gwengolo 1930 e roas e ziskarg evit mont da echuiñ e vuhez e Santez-Anna-Wened. Kenlabourat a reas gant e genseurt Aogustin Gwilhevig evit sevel meur a levr, yezhadurioù ha geriadurioù, eus brezhoneg Gwened. Kenlabourat a reas gant Dihunamb. Pennadoù en deus kaset ivez da gelaouennoù all evel Buhez Breiz pe ar Revue Morbihannaise.